Document ID: 32002R1431

Κανονισμός (ΕΚ) αριθ. 1431/2002 της Επιτροπής
της 2ας Αυγούστου 2002
για τροποποίηση των επιστροφών κατά την εξαγωγή στον τομέα του βοείου κρέατος
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1254/1999 του Συμβουλίου, της 17ης Μαΐου 1999, περί κοινής οργανώσεως αγοράς στον τομέα του βοείου κρέατος(1), όπως τροποποιήθηκε τελευταία από τον κανονισμό (ΕΚ) αριθ. 2345/2001 της Επιτροπής(2), και ιδίως το άρθρο 33 παράγραφος 12,
Εκτιμώντας τα ακόλουθα:
(1) Οι επιστροφές κατά την εξαγωγή στον τομέα του βοείου κρέατος έχουν καθοριστεί από τον κανονισμό (ΕΚ) αριθ. 934/2002 της Επιτροπής(3).
(2) Οι διαπραγματεύσεις για την έγκριση πρόσθετων παραχωρήσεων, οι οποίες πραγματοποιήθηκαν στο πλαίσιο ευρωπαϊκών συμφωνιών μεταξύ της Ευρωπαϊκής Κοινότητας και των συνδεδεμένων χωρών της Κεντρικής ή Ανατολικής Ευρώπης αποσκοπούν ιδίως στην ελευθεροποίηση του εμπορίου προϊόντων που υπάγονται στην κοινή οργάνωση αγοράς του τομέα βοείου κρέατος. Πρέπει να καταργηθεί η Ουγγαρία ως προορισμός που συνεπάγεται τη χορήγηση της επιστροφής.
(3) Πρέπει να τροποποιηθούν οι επιστροφές,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΚ) αριθ. 934/2002 τροποποιείται ως εξής:
1. Το άρθρο 4 αντικαθίσταται από το ακόλουθο: "Άρθρο 4
Ο μη καθορισμός επιστροφής κατά την εξαγωγή για την Εσθονία, τη Λιθουανία, τη Λετονία και την Ουγγαρία δεν θεωρείται ως διαφοροποίηση της επιστροφής."
2. Οι προορισμοί Β00 και Β03 αντικαθίστανται ως ακολούθως: "Β00: Όλοι οι προορισμοί (τρίτες χώρες, άλλα εδάφη, ανεφοδιασμός και προορισμοί που εξομοιούνται με εξαγωγή εκτός της Κοινότητας) εκτός της Εσθονίας, της Λιθουανίας, της Λετονίας και της Ουγγαρίας.
Β03: Θέουτα και Μελίλια, Ισλανδία, Νορβηγία, Νήσοι Φερόες, Ανδόρα, Πόλη του Βατικανού, Πολωνία, Τσεχική Δημοκρατία, Σλοβακία, Ρουμανία, Βουλγαρία, Αλβανία, Σλοβενία, Κροατία, Βοσνία και Ερζεγοβίνη, Γιουγκοσλαβία, Πρώην Γιουγκοσλαβική Δημοκρατία της Μακεδονίας, κοινότητες του Λιβίνο και Καμπιόνε ντ' Ιτάλια, η νήσος Χέλγκολαντ, Γροιλανδία, Κύπρος, ανεφοδιασμός πλοίων και εφοδιασμός σε καύσιμα [προορισμοί που εμφαίνονται στα άρθρα 36 και 45 και, εφόσον ενδείκνυται, στο άρθρο 44 του κανονισμού (ΕΚ) αριθ. 800/1999 της Επιτροπής (ΕΕ L 102 της 17.4.1999, σ. 11), όπως τροποποιήθηκε]."
Άρθρο 2
Ο παρών κανονισμός αρχίζει να ισχύει στις 6 Αυγούστου 2002.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 2 Αυγούστου 2002.

Labels: 3
17
5